***Online* knjižnični katalozi**

U okviru programa Knjižnično-informacijske pismenosti na satu razrednog odjela učenici 7.-ih razreda proučavali su e-katalog školske knjižnice. U potrazi za informacijama o dostupnim lektirnim knjigama i izvorima za rješavanje samostalnih problemsko-istraživačkih zadaća naučili su pretraživati e-katalog knjižnice jednostavnim pretraživanjem - po naslovu djela i autoru te složenim pretraživanjem - po stručnim skupinama Univerzalne decimalne klasifikacije. Pretraživanjem *online* knjižničnih kataloga ubrzava se proces dolaska do potrebnih informacija o izvorima znanja i njihovoj dostupnosti u školskoj i drugim knjižnicama.

Knjižničarka Nikolina Sabolić